Man sterf ná motor brug trefArgieffoto Foto: Netcare911 ŉ Man is Maandag dood toe sy voertuig teen ŉ brugpilaar in Bloemfontein gebots het. Volgens Chris Botha, woordvoerder van Netcare 911, het die ongeluk omstreeks 05:00 in D.F. Malherbeweg plaasgevind. “Die voertuig het die pad verlaat en teen een van die brug se pilare tot stilstand gekom. Die bestuurder was in die voertuigwrak vasgekeer,” het Botha gesê. Die man se liggaam moes deur die brandweer uit die wrak gesny word. Hy is op die toneel dood verklaar. Die oorsaak van die ongeluk word ondersoek.